OKRESNÁ PROKURATÚRA NOVÉ MESTO NAD VÁHOM 
Hviezdoslavova 36, 915 01 Nové Mesto nad Váhom

Číslo: Pv 805/15/3304	Nové Mesto nad Váhom 09.06.2016 
EEČ: 2-24-223-2016

U Z N E S E N I E

Trestná vec:	obv. XXXXX 
Trestný čin:	Prečin Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Nové Mesto nad Váhom 
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX
väzba: nie
ktorý je trestne stíhaný pre trestný čin:
- Prečin Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:
 ako otec mal. XXXXX, nar. XXXXX XXXXX, nar. XXXXX XXXXX nar. XXXXX a XXXXX, nar. XXXXX vo XXXXX a inde si riadne neplnil svoju vyživovaciu povinnosť vyplývajúcu mu z § 62 Zákona o rodine, a rozsudku Okresného súdu v Novom Meste nad Váhom č. k. 5P/971/2008 zo dňa 05.10.2009, ktorým mu bola určená vyživovacia povinnosť v sume 25,36- Eur na každé dieťa k rukám matky XXXXX, bytom XXXXX, pričom túto povinnosť si riadne neplnil od 01.07.2015 doposiaľ, pričom  nie je riadne zamestnaný, príjem si zabezpečuje pomocnými prácami, nie je evidovaný na Úrade práce, sociálnych vecí a rodiny, spôsobil dlh na výživnom v sume 405,76- Eur k rukám matky XXXXX,  pretože zanikla trestnosť činu.     
lebo zanikla trestnosť činu.  
 
Odôvodnenie:

Vyšetrovateľ Okresného riaditeľstva PZ Nové Mesto nad Váhom  Odbor kriminálnej polície PZ Nové Mesto nad Váhom uznesením sp. zn.ORP-405/VYS-NM-2015 zo dňa 21.10.2016 podľa § 199 ods. 1 Trestného poriadku začal trestné stíhanie pre prečin zanedbania povinnej výživy podľa § 207 ods. 1, 3 písm. b/ Trestného zákona s poukazom na § 138 písm. j/ Trestného zákona.  

Uznesením sp. zn. ORP- 405/VYS-NM-2015 zo dňa 15.03.2016 podľa § 206 ods. 1 Trestného poriadku vyšetrovateľ PZ  vzniesol obvinenie XXXXX pre prečin zanedbania povinnej výživy podľa § 207 ods. 1, 3 písm. c/ Trestného zákona na skutkovom základe uvedenom vo výrokovej časti uznesenia.  

Následne vyšetrovateľ uznesením sp. zn. ORP- 405/VYS-NM-2015 zo dňa 01.04.2016 podľa § 174 ods. 1 Trestného poriadku s poukazom na § 180 Trestného poriadku opravil uznesenie vo výrokovej časti s tým, že nahradil text “za prečin zanedbania povinnej výživy podľa § 207 ods. 1, 3 písm. c/ Trestného zákona textom„ za prečin zanedbania povinnej výživy podľa § 207 ods. 1, 3 písm. b/ Trestného zákona s poukazom na § 138 písm. j/ Trestného zákona.  

Obvinený XXXXX vypovedal, že je pravdou, že má zaostalé výživné na deti XXXXX XXXXX, XXXXX a XXXXX. Zaostal s výživným za mesiace marec a apríl 2016. Nie je trvalo zamestnaný, vykonáva pomocné práce, nie je evidovaný na Úrade práce, sociálnych vecí a rodiny. 

  Svedkyňa  a poškodená XXXXX potvrdila, že XXXXX má určenú vyživovaciu povinnosť v celkovej sume 101,44 Eur. Vyživovaciu povinnosť si plní nepravidelne. Túto má splnenú do 30.06.2015. Od 01.07.2015 je dlh 405,76 Eur. Následne uviedla, že XXXXX má zaplatené výživné  za obdobie od 01.07.2015 doteraz vrátane mesiaca máj 2016. Za uvedené obdobie nemá teda žiadny dlh. Deti núdzou netrpeli ani netrpia. 
 
Z listinných dôkazov je potrebné poukázať na rozsudok Okresného súdu  Nové Mesto nad Váhom č. k. 5P/971/2008-92 zo dňa 05.10.2009, správu Sociálnej poisťovne pobočka XXXXX, správu Úradu práce, sociálnych vecí a rodiny Nové Mesto nad Váhom,  správu XXXXX s.r.o. XXXXX, Úradu práce, sociálnych vecí a rodiny XXXXX, fotokópie poštových poukážok. 

Trestného činu zanedbania povinnej výživy podľa § 207 ods. 1 Trestného zákona  sa dopustí ten, kto najmenej tri mesiace v období dvoch rokov neplní, čo aj z nedbanlivosti zákonnú povinnosť vyživovať alebo zaopatrovať iného.
 
	Podľa § 207 ods. 3 písm. b/ Trestného zákona ak spácha čin závažnejším spôsobom konania. 

	Podľa § 138 písm. j/ Trestného zákona závažnejším spôsobom konania sa rozumie páchanie trestného činu na viacerých osobách. 	

	Podľa § 127 ods. 12 Trestného zákona sa viacerými osobami na účely tohto zákona rozumejú najmenej tri osoby. 

 Podľa § 86 ods. 1  písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Podľa § 215 ods. 1 písm. h/ Trestného poriadku  prokurátor zastaví trestné stíhanie, ak zanikla trestnosť činu.

	Z výsledkov vykonaného dokazovania je zrejmé, že obvinený XXXXX si neplnil vyživovaciu povinnosť na mal. deti  XXXXX, XXXXX, XXXXX, XXXXX  od 01.07.2015 vyplývajúcu mu z rozsudku Okresného súdu Nové Mesto nad Váhom č. k. 5P/971/2008-92 zo dňa 05.10.2009, ktorým mu bola určená  vyživovacia povinnosť v sume 25,36- Eur na každé maloleté dieťa k rukám matky XXXXX. Následne  obvinený XXXXX v plnej výške dlžné výživné  uhradil, ktorú skutočnosť potvrdila aj svedkyňa a poškodená XXXXX.

	Vzhľadom k horeuvedeným skutočnostiam je potrebné konštatovať, že obvinený XXXXX svoju vyživovaciu povinnosť, ktorú zanedbal, dodatočne v celom rozsahu splnil, pričom neplatenie výživného nemalo pre oprávnenú osobu trvalé nepriaznivé následky, a preto je daný dôvod na zastavenie trestného stíhania podľa § 215 ods. 1 písm. h/ Trestného poriadku. 

	Na základe vyššie uvedeného som rozhodla tak, ako je uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. 

JUDr. Gabriela Mezovská 
prokurátorka